Ο **Φώτης Ζησιμόπουλος** (γεννήθηκε 11 Δεκεμβρίου 1982) είναι Έλληνας δρομέας μεγάλων αποστάσεων και συγκεκριμένα υπερμαραθωνοδρόμος. Έχει κερδίσει το Σπάρταθλο για τρεις συνεχόμενες χρονιές (2021, 2022, 2023), και πέτυχε τον καλύτερο χρόνο όλων των εποχών το 2023, με χρόνο 19 ώρες 55΄02΄΄ καταρρίπτοντας το ρεκόρ του Γιάννη Κούρου.

Γεννήθηκε στο Αγρίνιο το 1982 και είναι αστυνομικός στο επάγγελμα και έχει δύο παιδιά.

Τον Σεπτέμβριο 2021 νίκησε στο 39ο «Σπάρταθλον», αγώνα 246 χιλιομέτρων, με τελικό χρόνο 21 ώρες, 57 λεπτά και 37 δευτερόλεπτα και έγινε ο δεύτερος Έλληνας μετά τον Γιάννη Κούρο που έτρεξε την απόσταση Αθήνας - Σπάρτης σε λιγότερο από τις 22 ώρες, σημειώνοντας την πρώτη ελληνική νίκη μετά το 1998.

Έχει επίσης κατακτήσει την πρώτη θέση στο αγώνα, *«Μέτσοβο ultra ursa trail 100 km»* το 2020, με συνολικό χρόνο 10 ώρες και 28 λεπτά, όπως και την τρίτη θέση στο αγώνα 130 χλμ. *«Trans Gran Canaria world championship 130 km»* το 2021 με χρόνο 14 ώρες και 19 λεπτά.

Στην 40η διοργάνωση του Σπάρταθλου το 2022, ο 40χρονος υπερμαραθωνοδρόμος ολοκλήρωσε τον αγώνα του σε 21 ώρες και 48 δευτερόλεπτα και κατέκτησε τη νίκη για δεύτερη διαδοχική χρονιά.
Ο Έλληνας πρωταθλητής διένυσε περίπου επτά χιλιόμετρα παραπάνω λόγω της λάθους υπόδειξης που του έγινε λίγο πριν από τα Μέγαρα, ωστόσο σταδιακά πλησίασε τους πρωτοπόρους, και από τη 12η θέση που κατείχε μετά το λάθος, βρέθηκε τελικά λίγο μετά τις 9 το βράδυ της 30ης Σεπτεμβρίου στην πρώτη θέση. Στο άγαλμα του Λεωνίδα έφτασε στις 3:45:59 του Σαββάτου της 1ης Οκτωβρίου. Δεύτερος τερμάτισε ο Ιάπωνας Σομίγια Τόρου (*Somiya Toru*) σε χρόνο 21:08:04, ο οποίος προπορευόταν σε όλη την κούρσα, μέχρι που τον προσπέρασε ο Αγρινιώτης δρομέας, ενώ τρίτος ήταν ένας ακόμη Ιάπωνας, ο Ισικάβα Γιοσιχίκο (*Ishikawa Yoshihiko*), με 23:06:46.

Παραπομπές
----------

1. ↑  «Zisimopoulos Fotis». Ανακτήθηκε στις 2 Οκτωβρίου 2022.
2. ↑  Ασημακόπουλος, Κώστας (2 Οκτωβρίου 2021). «Σπάρταθλο: 39χρονος αστυνομικός από το Αγρίνιο και πρώην πυγμάχος έγραψε ιστορία ως νέος Κούρος». *Έθνος*. Ανακτήθηκε στις 2 Οκτωβρίου 2021.
3. ↑  «Ο Φώτης Ζησιμόπουλος πρώτος στο 39ο «Σπάρταθλον»». *Arcadia Portal*. 25 Σεπτεμβρίου 2021. Ανακτήθηκε στις 2 Οκτωβρίου 2021.
4. ↑  «Ιστορία έγραψε ο Φώτης Ζησιμόπουλος νικητής και στο ΣΠΑΡΤΑΘΛΟΝ 2022 με απίθανο τρόπο και χρόνο». Ανακτήθηκε στις 1 Οκτωβρίου 2022.
5. ↑  Ζορμπαλάς, Σταύρος (1 Οκτωβρίου 2023). «Σπάρταθλον 2023: Συγκλόνισε ο Φώτης Ζησιμόπουλος - Έσπασε το ρεκόρ του μεγάλου Γιάννη Κούρου». *ertnews.gr*. Ανακτήθηκε στις 1 Οκτωβρίου 2023.
6. ↑  «Ο Φώτης Ζησιμόπουλος στην «Κ»: Κυνηγώντας τον δεύτερο διαδοχικό «άθλο»». Αρχειοθετήθηκε από το πρωτότυπο στις 2 Οκτωβρίου 2022. Ανακτήθηκε στις 2 Οκτωβρίου 2022.
7. ↑  «SPARTATHLON 2021». Ανακτήθηκε στις 2 Οκτωβρίου 2022.
8. ↑  «Σπάρταθλον 2021: Έγραψε ιστορία ο Ζησιμόπουλος». Ανακτήθηκε στις 2 Οκτωβρίου 2022.
9. ↑  «Ο Αγρινιώτης Φώτης Ζησιμόπουλος τερμάτισε πρώτος στο 39ο Σπάρταθλον». *iAitoloakarnania*. 27 Σεπτεμβρίου 2021. Ανακτήθηκε στις 2 Οκτωβρίου 2021.
10. ↑  «Φώτης Ζησιμόπουλος ο νικητής του Σπάρταθλον 2022!». Ανακτήθηκε στις 2 Οκτωβρίου 2022.
11. ↑  «Ο Έλληνας δρομέας Υπεραποστάσεων Φώτης Ζησιμόπουλος νικητής του 40ου επετειακού «ΣΠΑΡΤΑΘΛΟΝ»». Ανακτήθηκε στις 2 Οκτωβρίου 2022.